kardosdrur/scandi-wiki huggingface dataset:
Jyderup Præstegård

Jyderup Præstegård er en præstegård i Jyderup, der blev bygget i 1808 i stedet for den tidligere præstegård, der blev brændt ned af en lokal, sindsforvirret mand, der mente at gården var forhekset.

Bygningsanlægget er firlænget, opført af bindingsværk med stråtag. Bygningernes ydre står som da de blev bygget, bortset fra at stuehusets tag i slutningen af 1900-tallet i stedet for strå blev beklædt med tagsten af tegl.

Præstegården er bevaringsværdig ifølge lokalplanen, og tinglyst omfattet af en Exner-fredning..

Referencer 

Fredede præste- og bispegårde i Danmark
Præstegård
Sulfitkardus

Sulfitkardus er et ensidigt glat, træfrit papir. Det har ofte et mønster på den glatte side, f.eks. striber. Disse er præget ind i papiret med filt på en valse under fremstillingen. Papiret fremstilles både hvidt og farvet. Papiret benyttes f.eks. til indpakningspapir. 

Papir
Indpakning
Pseudokode

Pseudokode er en teknik til uformel skitsering af et computerprogram. Skitseringen sigter efter at beskrive en algoritme så den er let læselig for mennesker. Pseudokode er ikke et egentligt programmeringssprog, og har ikke en fast syntaks.

Pseudokode kan betragtes som et alternativ til rutediagrammer.

Anvendelse 
Undervisningsbøger og videnskabelig litteratur anvender ofte pseudokode til at beskrive en algoritme, således at læseren ikke skal kunne et bestemt programmeringssprog for at forstå algoritmens fremgangsmåde.

Pseudokode kan anvendes til at beskrive eller kommunikere en bestemt algoritmisk ide, som senere kan oversættes til et bestemt programmeringssprog.

Pseudokode kan også bruges som skitseringsteknik, hvor programmøren først udarbejder en algoritmes generelle struktur i pseudokode, for derefter at renskrive koden i det valgte programmeringssprog.

Syntaks 
Pseudokode har intet formelt syntaks. Der lånes ofte syntaktiske og semantiske elementer fra andre programmeringssprog, såsom C, C++, Fortran eller Java. De lånte elementer kan f.eks. være kontrolstrukturer (for- og while-loops, switches, GOTO). Dele af pseudokoden kan også skrives som generelle udsagn der beskriver en triviel handling. Pseudokodens stil vil i mange tilfælde ligne den stil som bruges i det programmeringssprog koden senere skal skrives i.

Herunder ses eksempler på pseudokoden for en algoritme der bestemmer om et givent år er et skudår:

function erSkudår(år):
    if (år går op i 400) then {år er et skudår}
    else if (år går op i 100) then {år er ikke et skudår}
    else if (år går op i 4) then {år er et skudår}
    else {år er ikke et skudår}

Kildekode
Balfour-deklarationen af 1926

Balfour-deklarationen af 1926 var en erklæring, hvor de selvstyrende Dominions i det Britiske Imperium fik løfte om ligestilling med Storbritannien. Samtidigt fik samarbejdet mellem de selvstyrende lande navnet British Commonwealth (Det britiske Statssamfund).

Erklæringen var en rapport, der blev udarbejdet af et udvalg under Imperiekonferencen i London i efteråret 1926. Udvalgets formand var den erfarne britiske politiker Arthur Balfour. Arthur Balfour havde tidligere været premier- og udenrigsminister. I 1926 var Balfour formand for det britiske statsråd (Lord President of the Council).

I efteråret 1926 blev rapporten behandlet af Imperiekonferencen. I konferencen deltog premierministre og andre ledende politikere fra Det Forenede Kongerige Storbritannien og Nordirland, Commonwealth of Australia, Dominion of Canada, Den irske fristat, Dominion of Newfoundland, Dominion of New Zealand og den Sydafrikanske union. Desuden var Britisk Indien indirekte repræsenteret af det britiske ministerium for Indien (India Office). 

Erklæringen blev til lov, da Det britiske parlament vedtog Westminster-statutten i december 1931. 

Britiske imperium
Storbritanniens historie
Love
The Almighty Johnsons

The Almighty Johnsons er en New Zealandsk fantasy-tv-serie med Emmett Skilton og Tim Balme i hovedrollerne. Den er skabt af James Griffin og Rachel lang. Den blev  produceret i 2010 af South Pacific Pictures for New Zealand TV-stationen TV3. Serien handler om Axl Johnson, som på sin 21-årsdag opdager at han er medlem af en familie af genfødte nordiske guder. Serien startet på 7. februar 2011 på TV3 i New Zealand. Der er produceret tre sæsoner med i alt 36 afsnit (2015).

Eksterne henvisninger 
 Officielt websted
 Produktionens website
 
 The Almighty Johnsons på South Pacific Pictures

Tv-serier fra New Zealand
Julius Hart

Julius Hart (født 9. april 1859 i Münster, død 7. juli 1930 i Berlin) var en tysk forfatter. Han var broder til Heinrich Hart.

Hart studerede ved universitetet i Berlin, som han dog hurtig forlod for at dyrke litteraturen. Han var i nogle år journalist i provinserne, men vendte 1881 tilbage til Berlin, hvor han befæstede sit ry som kritiker. Foruden de i fællesskab med broderen udgivne polemiske arbejder har han udsendt digtsamlingen Sansara, tragedier som Don Juan Tenorio og Der Rächer, det borgerlige sørgespil Der Sumpf, Homo sum, ein neues Gedichtbuch. Fra hans hånd foreligger også Geschichte der Weltlitteratur und des Theaters (2 bind, 1897-98). Han sluttede sig til broderens religiøs-poetiske verdensanskuelse, med hvilken han vil bane vejen for en ny tid for menneskeheden ("Zukunftland"). Han har også oversat en række persiske, engelske, spanske og amerikanske digte.

Hovedværker 
 An die deutsche Poesie, 1877 
 Sansara. Ein Gedichtbuch; Kühtmann, Bremen 1879
 Don Juan Tenorio. Eine Tragödie in 4 Aufzügen; Carl Meyer, Rostock 1881
 Der Sumpf. Ein Schauspiel in fünf Aufzügen; Brunn, Münster in Westfalen 1886
 Fünf Novellen. (Die Anklägerin, Haidenacht, Alter schützt vor Torheit nicht, Der neue Pygmalion, Trennungsstunde); Baumert & Ronge, Grossenhain 1888
 Stimmen in der Nacht, (Visionen, Das Hünengrab, Media in vita); Diederichs, Florenz 1898
 Homo sum! Ein neues Gedichtbuch, nebst einer Einleitung: Die Lyrik der Zukunft; Baumert & Ronge, Großenhain 1890
 Sehnsucht; Fischer, Berlin 1893
 Die Entwicklung der neueren Lyrik in Deutschland, 1896
 Triumph des Lebens. Gedichte; Diederichs, Florenz und Leipzig 1898
 Der neue Gott. Ein Ausblick auf das kommende Jahrhundert; Diederichs, Florenz und Leipzig 1899.
 Träume der Mittsommernacht; Diederichs, Jena 1905
 Revolution der Ästhetik als Einleitung zu einer Revolution der Wissenschaft; Concordia Deutsche Verlags-Anstalt, Berlin 1908.
 Heinrich-und-Julius-Hart-Lesebuch. Zusammengestellt und mit einem Nachwort von Gertrude Cepl-Kaufmann; Köln 2005 [= Nylands Kleine Westfälische Bibliothek 10], 
 Heinrich Hart, Julius Hart: Lebenserinnerungen. Rückblicke auf die Frühzeit der literarischen Moderne (1880 - 1900). Aisthesis-Verlag, Bielefeld 2006,

Noter

Kilder

Eksterne henvisninger 

  
  
 Tekseksempler  
 Sekundærliteratur  til Heinrich og Julius Hart 
 Thomas Dupke: Heinrich og Julius Harts biografier 
 Liste over Harts værker  
 Julius-Hart-Archiv i Berlins Akademie der Künstes arkiv. 

Forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Münster
The Race Question

The Race Question eller Racespørgsmålet er den første af fire UNESCO-deklarationer om menneskeracer. Den udformedes den 18. juli 1950 efter 2. verdenskrig og under indtryk af den nazistiske racisme. Deklarationen var et forsøg på at klargøre den videnskabelige viden om racer og moralsk at fordømme racisme. Den blev kritiseret på flere punkter, og reviderede versioner offentliggjordes i 1951, 1967 og 1978.

Eksterne henvisninger 
"The Race Question", UNESCO, 1950

UNESCO
Menneskerace
Heinrich Hart

Heinrich Hart (født 30. december 1855 i Wesel, død 11. juni 1906 i Tecklenburg) var en tysk forfatter. Han var broder til Julius Hart.

Kilder 

 

Forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Karen Gyldenstierne

Karen Gyldenstierne (18. juli 1544 på Iversnæs - 20. april 1613 på Stjernholm, Horsens) var en dansk adelsdame og godsejer til Boller Slot.

Familie og opvækst 
Karen Gyldenstierne var datter af Anne Parsberg (1515- 3. september 1587) og Christoffer Gyldenstierne (død 1562). Hun voksede op på Iversnæs, Fyn som den ældste af syv børn.

Godsejer og herregårdsbyggeriet

Troldomsproces

Ægteskab og børn 
Den 25. april 1568 blev hun gift med den 27 år ældre rigsråd Holger Rosenkrantz, hvormed hun kom et skridt nærmere til kong Frederik 2..

Referencer

Eksterne henvisninger 
 
 Karen Gyldenstierne i Dansk Biografisk Leksikon

Danskere i 1500-tallet
Danskere i 1600-tallet
Personer i Dansk Kvindebiografisk Leksikon
Personer i Dansk Biografisk Leksikon
Theodor Meynert

Theodor Hermann Meynert (født 15. juni 1833 i Dresden, død 31. maj 1892 i Klosterneuburg) var en østrigsk psykiater og neurolog.

Meynert blev Dr. med. i Wien 1861, docent i hjernens bygning og fysiologi 1865, prosektor ved byen Wiens sindssygeanstalt 1866, forstander for den psykiatriske klinik, professor i psykiatri 1870 og i nervesygdomme 1873. Hans hovedværk er Anatomie der Hirnrinde als Träger des Vorstellungslebens und ihrer Verbindungsbahnen mit den empfindenden Oberflächen und den bewegenden Massen. Arbejdet, der er optaget i Leidesdorfs Lehrbuch der psychischen Krankheiten (1865), er grundlæggende, idet Meynert i det indfører delingen af banerne i hjernen i projektions- og associationstråde. Af hans øvrige skrifter mærkes Bau der Grosshirnrinde (1869) og Psychiatrie, af hvilken der dog kun udkom 1 bind. Meynert var redaktør af »iener Jahrbücher für Psychiatrie og medudgiver af Berliner Archiv für Psychiatrie und Nervenkrankheiten.

Kilder

Eksterne henvisninger 

 
 The Neurological Origins of Psychoanalysis  af Raymond E. Fancher
 Review from Psychological Science  7. bind, No. 2, marts 1996 af Frederick Crews

Psykiatere
Neurologer
Læger fra Østrig
Østrigere i 1800-tallet
Personer fra Dresden
Conrad Ferdinand Meyer

Conrad Ferdinand Meyer (født 11. oktober 1825 i Zürich, død 28. november 1898 i Kilchberg) var en schweizertysk forfatter. 

Han studerede først jura i Zürich, derefter på egen hånd historie og foretog en række rejser i udlandet, efter at have overvundet det fra moderen nedarvede tungsind, der i 1852 nødvendiggjorde et kortere ophold på en sindssygeanstalt. Han var næsten 40 år gammel før han udgav sin første bog på opfordring af sin søster Betty: 20 Balladen von einem Schweitzer, efterfulgt af Romanzen und Bilder. 

Den fransk-preussiske krig blev afgørende for Meyer, der nu helt følte sig som tysk digter og under indtrykkene af verdensbegivenhederne udgav Huttens letzte Tage, en episk digtning af monumental styrke. Nu fulgte sådanne værker som fortællingen Jürg. Jenatsch (der også er oversat til dansk), de kulturhistoriske noveller Der Heilige, Die Hochzeit des Mönch's, Die Richterin, Die Versuchung des Pescara og Angela Borgia. 

Meyer var en beundrer af renæssancen, hvis skønhed og brogede livsformer han gerne skildrer i sine fortællinger, der først efter hans død begyndte at blive værdsatte. Som prosaist hører Meyer til Tysklands betydeligste i slutningen af det 19. århundrede, en også i sin lyrik udpræget epiker. Hans Gesammelte Werke udkom i 8 bind i 1912.

Kilder 
 

Digtere fra Schweiz
Novelleforfattere fra Schweiz
Tysksprogede forfattere
Roderich Benedix

Roderich Benedix (født 21. januar 1811 i Leipzig, død 26. september 1873 sammesteds) var en tysk lystspildigter.

Kilder 

 

Dramatikere fra Tyskland
Tysksprogede forfattere
Personer fra Leipzig
Tyskere i 1800-tallet
Parkeringsskive

En parkeringsskive eller blot p-skive er en (som oftest mekanisk) anordning, som benyttes ved parkering af en bil eller andet motorkøretøj for at vise ankomsttiden på en gratis, men tidsbegrænset parkeringsplads.

Man stiller skiven til det nærmeste kvarter efter at man har påbegyndt parkeringen. Dvs. at hvis man f.eks. påbegynder parkeringen kl. 13:03, stiller man skiven på kl. 13:15.

Der findes også elektroniske parkeringsskiver.

Referencer

Eksterne henvisninger 

Skive
Biltilbehør
Junior-VM i håndbold 2001 (kvinder)

Juniorverdensmesterskabet i håndbold 2001 for kvinder var det 13. junior-VM i håndbold for kvinder. Mesterskabet blev arrangeret af International Handball Federation, og slutrunden med deltagelse af 20 hold blev afviklet i Ungarn i perioden 29. juli – 11. august 2001.

Mesterskabet blev vundet af Rusland, som i finalen besejrede værtslandet Ungarn med 29-27. Bronzemedaljerne gik til Tyskland, som vandt 26-22 over Spanien i bronzekampen. Sejren var Ruslands anden ved junior-VM for kvinder – den første titel kom i hus i 1993.

Slutrunde

Indledende runde 

De 20 hold spillede i den indledende runde i fire grupper med fem hold. Hver gruppe spillede en enkelturnering alle-mod-alle, og de tre bedst placerede hold i hver gruppe gik videre til hovedrunden om placeringerne 1-12, mens firerne og femmerne gik videre til placeringskampene om 13.- til 20.-pladsen.

Gruppe A

Gruppe B

Gruppe C

Gruppe D

Hovedrunde 

De tolv hold, som endte på første-, anden- eller tredjepladsen i grupperne i den indledende runde, spillede i hovedrunden om 1.- til 12.-pladsen. Holdene blev inddelt i to nye grupper med seks hold. De seks hold fra gruppe A og B blev samlet i gruppe M I, mens holdene fra gruppe C og D samledes i gruppe M II. I hver gruppe spillede holdene en enkeltturnering alle-mod-alle, bortset fra at resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen. Vinderne og toerne i de to grupper gik videre til semifinalerne. Treerne gik videre til placeringskampen om 5.-pladsen, firerne spillede videre i kampen om 7.-pladsen, femmerne i kampen om 9.-pladsen, mens sekserne måtte tage til takke med at spille om 11.-pladsen.

Gruppe M I

Gruppe M II

Finalekampe

Medaljevindere

Placeringskampe

Placeringsrunde 

De otte hold, som endte på fjerde- eller femtepladsen i grupperne i den indledende runde, spillede i placeringsrunden om 13.- til 20.-pladsen. Holdene blev inddelt i to nye grupper med fire hold. Vinderne af de to grupper gik videre til placeringskampen om 13.-pladsen, toerne spillede videre i kampen om 15.-pladsen, treerne i kampen om 17.-pladsen, mens firerne måtte tage til takke med at spille om 19.-pladsen.

Gruppe I-P

Gruppe II-P

Placeringskampe

Kilder / eksterne henvisninger 
IHF – 2001 Women Junior HUN   
World Handball Archive – Women Junior Handball XII World Championship 2001 Hungary

Noter 

VM i håndbold
Håndbold i 2001
Kvindehåndbold
Alastair, 2. hertug af Connaught og Strathearn

Alastair, 2. hertug af Connaught og Strathearn (9. august 1914 i Mayfair, London – 26. april 1943 i Ottawa, Canada) var et medlem af det britiske kongehus. 

I de første tre år af sit liv var han kendt som prins Alastair af Connaught. Derefter fik han høflighedstitlen jarl af Macduff.

Kongelige slægtninge 
Gennem sin mor var Alastair af Connaught oldesøn af kong Edward 7. af Storbritannien og Alexandra af Danmark, dattersøn af Princess Royal Louise af Storbritannien, hertuginde af Fife samt grandfætter til dronning Elizabeth 2. af Storbritannien og kong Harald 5. af Norge.

Gennem sin far var Alastair af Connaught også oldesøn af Prins Albert af Sachsen-Coburg og Gotha og dronning Victoria af Storbritannien. Alastair var fætter til arveprins Gustav Adolf af Sverige og dronning Ingrid af Danmark.

Forældre 
Alastair af Connaught er det eneste barn af prins  Arthur af Connaught (1883-1938) og prinsesse Alexandra, 2. hertuginde af Fife (1891–1959). Prinsesse Alexandra var den ældste datter af Princess Royal Louise af Storbritannien, hertuginde af Fife (1867–1931) og Alexander Duff, 1. hertug af Fife (1849–1912).

Arveret til tronen 
Da Alastair af Connaught blev født, var han nummer ni i arvefølgen til den britiske trone. Da han døde var han nummer 12. 

Efter mormoderens død i 1931 var Alastair og hans mor var de første, der havde arveret, uden at være efterkommere af kong Georg 5. af Storbritannien.

Alastair af Connaught var ugift.

Titler 
 1914 – 1917: Hans Højhed Prins Alastair af Connaught
 1917 – 1942: Alastair, Jarl af Macduff
 1942 – 1943: Hans Nåde Hertugen af Connaught og Strathearn

I 1917 besluttede Georg 5. af Storbritannien, at oldebørn af britiske konger og dronninger ikke længere skulle være prinser og prinsesser. Dermed mistede Alastair sin titel som prins.

I stedet fik Alastair sin mors høflighedstitel. (Hun var grevinde af Macduff, så han blev titulær jarl af Macduff). Titler som Markis af Macduff og Viscount Macduff (vicegreve Macduff) kommer fra Alastairs morfars familie. Titlen Jarl af Macduff er senere blevet brugt af efterkommere af én af Alastairs to skotske fætre (hans mors søstersøn). (Hans anden skotske fætter var hans fars søstersøn.)
 

Huset Windsor
Jarler fra Skotland
Hertuger fra Det Forenede Kongerige
Hertuger af Fife
Prinser fra Storbritannien
Moorweg

Moorweg er en kommune i Samtgemeinde Esens i Landkreis Wittmund, i den nordvestlige del af den tyske delstat Niedersachsen.

Geografi 
Kommunen Moorweg er for en stor del skovdækket, og i den tyndt befolkede kommune er der flere Naturschutzgebiete f.eks. Ochsenweide på 67 ha der blev fredet i 1990; området ligger delvist i kommunen Holtgast.

Enestående er Burkhardegen der med en omkreds på over 5 meter må være over 400 år gammel.

Inddeling 
Kommunen blev dannet i 1972, da landsbyerne Altgaude, Klosterschoo, Neugaude, Wagnersfehn og Westerschoo slog sig sammen til èn kommune.

Eksterne kilder/henvisninger 

 Kommunens websted. 
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Werdum

Werdum er en kommune i Samtgemeinde Esens i Landkreis Wittmund, i den nordvestlige del af den tyske delstat Niedersachsen.

Geografi 
Werdum ligger i det historiske landskab Harlingerland i Østfrisland kun få kilometer fra Nordsødiget. Kystbyen Neuharlingersiel ligger omkring fire kilometer mod nord, og Esens omkring syv kilometer vest for Werdum.

Inddeling 
I kommunen ligger ud over Werdum landsbyerne Edenserloog og Gastriege. Andre bebyggelser i kommunen er Groß Husum, Klein Husum, Anderwarfen, Wallum og Nordwerdum. Byen Werdum har siden 2000 haft prædikatet Luftkurby, og omegnen har siden 1993 været statsanerkendt rekreationasområde.

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
See You Again (Wiz Khalifa-sang)

"See You Again" er en sang af den amerikanske rapper Wiz Khalifa, hvor han har selskab af den amerikanske sanger Charlie Puth, der synger og spiller klaver i omkvædet. Sangen er med i actionfilmen Furious 7 fra 2015, som en sidste hilsen til Paul Walker, der døde i en bilulykke i november 2013. Singlen blev udgivet den 17. marts 2015 i USA, efterfulgt af en international udgivelse den 3. april, og i Storbritannien den 12. april 2015.

Sangen har rekorden for mest streamede sang på en enkelt dag på Spotify i USA (4,2 millioner gange, den 13. april 2015), og satte også rekorden for flest streamede gange på en enkelte uge i 26 lande, fra 6. april til 12. april (21,9 millioner gange), og også i Storbritannien i en enkelte uge (3,72 millioner gange fra 20. april til 26. april). "See You Again" var en kæmpe international succes, hvor den nåede førstepladsen i 17 lande, herunder Australien, Canada, Irland, New Zealand, Storbritannien, USA og Danmark. I USA endte den Mark Ronsons "Uptown Funk"'s 14 uger i træk som nummer et på Billboard Hot 100.

Hitlister og certifikationer

Hitlister

Certifikationer og salg

Release history

Referencer

Eksterne henvisninger 

Sange fra 2015
Singler fra 2015
Nummer-et hits i Danmark
Nummer-et hits i Storbritannien
Nummer-et hits i Sverige
Nummer-et hits i Norge
Blåvandlejren

Blåvandlejren var beliggende i den sydvestlige del af det nuværende skydeområde på Kallesmærsk Hede. Lejren tjente 1942-1945 som tysk arbejdslejr, for de danske arbejdere, der arbejdede på Tirpitz-stillingen. I dag er der nærmest intet tilbage af lejren, men man kan se spor af lejren i landskabet. 
Efter befrielsen og indtil 25. august 1945 benyttede Røde Kors lejren til 1400-1500 sovjetiske og andre østeuropæiske flygtninge, hvoraf en del var børn.

Kilder 

Blåvandlejren, Museet for Varde By og Omegn samt Varde Bibliotek 
Hæren, Oksbøllejren, Blåvandlejren.
Varde Museum, Blåvandlejren.
  

Lokaliteter i Danmark i 2. verdenskrig
Militære anlæg i Danmark
Krigsfangelejre
Bygninger, konstruktioner og anlæg i Varde Kommune
Salisbury Cathedral

Salisbury Cathedral (Cathedral Church of the Blessed Virgin Mary) er en anglikansk domkirke i Salisbury i England og et af de fornemste eksempler på tidlig engelsk arkitektur. Hovedparten af kirken blev bygget på de 38 år fra 1220 til 1258.

Katedralens spir  på 123 m er det højeste i Storbritannien. På en "Tower Tour" er det muligt at komme op i spiret og se den oprindelige trækonstruktion. Katedralen har også den største korsgang og det største katedralareal i Storbritannien: 320.000 m2. Det indeholder verdens ældst fungerende ur fra 1386 og ejer det bedst bevarede af de fire manuskripter af Magna Carta. I 2008 fejrede katedralen 750-års jubilæum.

Salisbury Cathedral er hovedkirken for Salisbury bispedømme og bispesæde.

Referencer

Eksterne henvisninger 

 Official website
Salisbury Cathedral Stained Glass website 
Adrian Fletcher's Paradoxplace – Salisbury Cathedral and Magna Carta Page 
Sarum Use at OrthodoxWiki.
A history of the choir
Flickr images
Salisbury official tourism website

Domkirker i England
Britiske kongers gravkirker
Salisbury
Hever Castle

Hever Castle er et slot i landsbyen Hever ved Edenbridge i Kent, omtrent 48 km sydøst for London. Slottet begyndte som en herregård i 1200-tallet. Fra 1462 til 1539 var det hovedsædet for familien Boleyn- (også stavet Bullen)-familien.

Anne Boleyn var kong Henrik 8.s 2. dronning. Hun boede her til 1513, da hun i 13-årsalderen blev sendt til hoffet i Nederlandene. Hendes far blev født på slottet i 1477 og overtog det efter sin far, sir William Boleyns, død. Senere kom det i Anna af Kleves besiddelse. Hun var Henrik 8.s 4. kone. I 2000-tallet er slottet blevet en turistattraktion.

Hever-slottet har stadig en af Henrik 8.s private låse, som han medbragte på sine rejser med tanke på sin sikkerhed og tilpassede til døren under besøget.

Se også 
 Haver i England
 Liste over borge og slotte i England

Referencer

Eksterne henvisninger 

Slotte i Kent
Powerwall

Powerwall er et genopladeligt lithium-ion batteri produkt produceret af Tesla Motors for hjemmebrug. Batteriet kan gemme strøm til huslig brug og som et backup batteri. Batteriet blev lanceret den 30. april 2015, og den anbefalede udsalgspris starter ved US$3,000 for en 7 kWh model og kommer i brug sommeren 2015.

Enheden vil blive solgt til firmaer, samt Elon Musk's eget firma SolarCity. SolarCity er et projekt som har 10 kWh batteripakker i 500 huse i Californien

Se også

 Elon Musk 
 Tesla Motors

Referencer

Eksterne links

 Powerwall's officielle hjemmeside 
 Teslas event den 30. april

Tesla Motors
Genopladelige batterier